stanford-oval/wikipedia huggingface dataset:
קתבאנית

| --- | --- |
 אזורים:  מרכז תימן, בעבר בממלכת קתבאן וסביבה
 משפחה:  שפות אפרו-אסיאתיות שפות שמיות שפות שמיות דרומיות שפות דרום-ערב העתיקות קתבאנית
 קוד שפה:  לינגוויסט ליסט: xqt   גלוטולוג: qata1238
 קוד ISO 639-3:  xqt
 ראו גם:  שפה • כתב • רשימת שפות
 
קתבאנית (בערבית: قتبانية) היא אחת מארבע שפות דרום-ערב העתיקות ("צייהדיות") שתועדו ברמה סבירה. השפה משתייכת לענף השפות השמיות הדרומיות, והיא דוברה בעיקר בממלכת קתבאן וסביבה, במרכז תימן המודרנית. עדויות לקיום השפה קיימות החל מ-800 לפני הספירה (לכל המאוחר) ועד המאה ה-6 לספירה.
כ-2,000 כתובות ידועות נכתבו בכתב הדרום-ערבי העתיק המונומנטלי (שנכתב על מונומנטים), המכונה "מוּסְנַד". כתובות אלה נמצאות בעיקר בוואדי בייחאן ובוואדי חארִב, מדרום-מזרח לעיר מאריב (בירת מחוז מארב), ומן הרמה אל דרום אזור זה. הכתובות הקתבאניות מתרבות לאחר תחילת המאה ה-4 לפני הספירה, כאשר הסבאים חדלו לשלוט באזור, וקתבאן הפכה לממלכה עצמאית. השפה דוברה באזור ברחבי ממלכת קתבאן עד ג'בל אל-עווד (ליד ט'פאר) בדרום-מערב, ואם להאמין לסופרים היוונים והלטינים, היא הגיעה עד באב אל-מנדב שלשפת הים האדום. בסוף המאה ה-2 לספירה, ניצחו לבסוף הסבאים והחצרמותים את קתבאן, ואז נפסקו הכתובות בשפה.
השפה ששימשה לכתיבת כתובות בממלכת אווסאן, הידועה בשם אווסאנית, זהה כמעט לקתבאנית, אך היא מתועדת כל כך מעט – 25 כתובות בלבד – עד שלא ברור אם מדובר בניב קתבאני או בשפה נפרדת.
מספרים

בקתבאנית יש צורה יוצאת דופן למספר המונה "1": "אחד" ṭd [בתעתיק: "טְד"] ו"אחת" ṭt ["טְת"]. צורה זו דומה מאוד למספרים אלה דווקא בשפות דרום-ערב החדשות (למשל "אחד" ṭad ["טַד"] ו"אחת" ṭit ["טִת"] בשֵחְרית), אך אין לה אף מקבילה בשפות השמיות העתיקות.
יש בקתבאנית גם מילה נוספת ל"אחד", ˤs1tn [בתעתיק: "עשׁתן"], שהיא מאותו מקור כמו ˤs1t [עשׁת] במְעִינית וגם דומה לאכדית, לאוגריתית ולעברית).
הצורות הקתבאניות של המספרים "3" ושל "6" זהות לאלה בשבאית העתיקה: "שלושה" s2lṯ ["שׂלתֿ"] ו"שלוש" s2lṯt ["שׂלתֿת"], ו"שישה" s1dṯ ["שׁדתֿ"] ו"שש" s1dṯt ["שׁדתֿת"].
בקתבאנית מביעים משמעות דיסטריבוטיבית (כמו "כל אחד ואחד" בעברית) באמצעות חזרה על המספר, למשל הביטוי "כל אחד ואחד – בעשרה [מטבעות] חַ'בְּצָאת שלמים, בכל יום ויום" הוא b-ˤs2r ˤs2r ḫbṣtm mṣˤm l-ṭt ṭt ywmm [בתעתיק "בעשׂר עשׂר ח'בּצתם מצעם לטת טת יומם"].
לקריאה נוספת

Stephen D. Ricks: Lexicon of Inscriptional Qatabanian. Rome, Pontificio Instituto Biblico, 1988.ISBN 978-8876535703
Leonid Kogan and Andrey Korotayev: Sayhadic Languages (Epigraphic South Arabian). Semitic Languages. London: Routledge, 1997, pp. 157–183.
N. Nebes, P. Stein: Ancient South Arabian, in: Roger D. Woodard (Hrsg.): The Cambridge encyclopedia of the World's ancient languages Cambridge University Press, Cambridge 2004 ISBN 0-521-56256-2.
Peter Stein: Ancient South Arabian. In: Stefan Weninger (Hrsg.): The Semitic Languages: An International Handbook. De Gruyter Mouton, Berlin 2011, ISBN 3110186136, pp. 1042–1073.
Alessandra Avanzini: Corpus of South Arabian Inscriptions I-III. Qatabanic, Marginal Qatabanic, Awsanite Inscriptions (Arabia Antica 2). Ed. PLUS, Pisa 2004.ISBN 88-8492-263-1.
הערות שוליים

↑  Peter Stein: Ancient South Arabian. In: Stefan Weninger (Hrsg.): The Semitic Languages: An International Handbook. De Gruyter Mouton, Berlin 2011, ISBN 3110186136, pp. 1042–1073.
↑  Leonid Kogan and Andrey Korotayev: Ṣayhadic Languages (Epigraphic South Arabian). Semitic Languages. London: Routledge, 1997, p. 157-183.
1 2  Nebes and Stein: Ancient South Arabian, in The Ancient Languages of Syria-Palestine and Arabia, pg. 163
↑  Giovanni Mazzini: Some Qatabanian Lexical Items. In: Aula Orientalis, 29 (2011), pp. 121-129.
קרן הוראת השואה

| --- | --- |
 מדינה:  הממלכה המאוחדת 
 מטה הארגון:  לונדון 
 עובדים:  29 (נכון ל־2019), 25 (נכון ל־2017), 34 (נכון ל־2021), 40 (נכון ל־2020), 26 (נכון ל־2018) 
 תקופת הפעילות:  1988–הווה (כ־36 שנים) 
 www.het.org.uk
 
קרן הוראת השואה (אנגלית: Holocaust Educational Trust,‏ HET) הוא ארגון צדקה בריטי השוכן בלונדון, שמטרתו "לחנך צעירים מכל רקע על השואה ועל הלקחים החשובים שיש ללמוד ממנה בנוגע לימינו."
אחד ההישגים העיקריים של הקרן הוא שימור לימודי השואה כחלק מתוכנית הלימודים הלאומית בהיסטוריה.
היסטוריה וכוח אדם

הקרן הוקמה בשנת 1988 על ידי חבר הפרלמנט מטעם מפלגת הלייבור גרוויל ג'אנר ושר הפנים לשעבר מטעם מפלגת הלייבור מרלין ריס, והיא ארגון צדקה רשום באנגליה, ויילס וסקוטלנד. המנכ"לית הנוכחית שלה היא קארן פולוק, שזכתה באות מסדר האימפריה הבריטית על פעילותה בתחום הוראת השואה בשנת 2012. יושב ראש הקרן הוא פול פיליפס והנשיא הוא סטיבן רובין. פטרוני הכבוד שלה כוללים את לורד קארי, לורד דולאקיה, לורד מקיי מקלאשפרן ואלי ויזל.
הקרן שינתה את הלוגו בשנת 2008. הקרן חגגה 30 שנה בשנת 2018.
פעילות

במסגרת תוכנית ההסברה שלה מארגנת הקרן ביקורים של ניצולי שואה בבתי ספר, לעיתים קרובות בליווי אחד המחנכים בבית הספר. הקרן עוזרת למאות מורים בשנה ללמד בצורה יעילה יותר על השואה, כולל סטודנטים להוראה. הקרן מארגנת קורס שנתי בן עשרה ימים אינטנסיביים בישראל עבור מורים, בשיתוף עם בית הספר להוראת השואה ביד ושם.
פעילות > פרויקט "לקחים מאושוויץ"

הקרן מארגנת ביקורים באושוויץ-בירקנאו, עבור תלמידים מבתי ספר וממכללות. כ-150 סטודנטים משתתפים בכל פרויקט. כתב הגרדיאן שליווה ביקור כזה בשנת 1999 כתב:
חברי הקרן ידעו מניסיון אישי ומניסיונם של מורים שנסעו לאושוויץ בתחילת השנה, כי ביקור זה יהיה קשה. . . לראות תערוכה מחרידה אחת אחרי השנייה היה בלתי פוסק ומתיש – רבים מאיתנו בסופו של דבר קהים, המומים, קפואים. ואז הרגשנו נורא – איך נעז להגיד שזה "יותר מדי" אחרי כמה שעות?
בשנת 2006 ערכו ביקורים אלה יותר מ-400 סטודנטים. פרויקט זה נתמך בסכום של 1.5 מיליון ליש"ט מטעם משרד האוצר, מה שמאפשר לשני תלמידים מכל בית ספר תיכון ומכללה בבריטניה לבקר באושוויץ מדי שנה. הפרויקט כולל ארבעה שלבים:
סמינר הסברה, בו שומעים המשתתפים עדות ממקור ראשון של ניצול שואה
סיור בן יום אחד באושוויץ
סמינר המשך, בו המשתתפים משתפים את חוויותיהם מהסיור במחנה ומתחילים לתכנן את שלב הגמר של הפרויקט
פרויקט "הצעדים הבאים", בו שני המשתתפים יוצרים פרויקט משלהם כדי לחלוק את מה שלמדו בביקור באושוויץ עם בית הספר שלהם או הקהילה המקומית.
ב-18 באוקטובר 2012 ציינה הקרן את המסע המאה של פרויקט "לקחים מאושוויץ". סגן ראש הממשלה ניק קלג היה בין הנוכחים.
ב-2 במאי 2013 הודיעה ממשלת סקוטלנד כי תעביר 500,000 ליש"ט למימון נוסף לפרויקט "לקחים מאושוויץ" בשנתיים שלאחר מכן.
פעילות > תוכנית שגרירי HET

ב-8 ביולי 2013 התקיים במרכז הכנסים על שם המלכה אליזבת השנייה בלונדון סמינר למעל 500 צעירים לציון השקת תוכנית השגרירים החדשה. 500 השגרירים הצעירים – שהשתתפו כולם בפרויקט הקרן "לקחים מאושוויץ" – הקשיבו לדוברים ובהם היסטוריונים בעלי שם עולמי, הפרופסורים יהודה באואר ודייוויד סזרני, העורך הפוליטי של ה-BBC, ניק רובינסון ומנהל מועצת זכויות האזרח (אנ'), שאמי צ'קרברטי, בעל אות מסדר האימפריה הבריטית.
כחלק מתוכנית השגרירים מונו 25 שגרירים אזוריים (במקביל לציון 25 שנה לארגון הצדקה) לסייע בחיזוק קהילת השגרירים המונה כיום 20,000 איש, וזאת על ידי מתן נציג שגריר לכל אזור בנוסף לקצין ההסברה של הקרן. פעילות זו הבטיחה נוכחות של שגרירי הקרן ברוב בריטניה.
ב-8 ביולי 2013, לאחר ועידת הקרן, השתתפו נציגים אזוריים של הקרן בקבלת פנים בבית יושב ראש בית הנבחרים בארמון וסטמינסטר יחד עם חברי פרלמנט ותומכי הקרן, כדי לציין את השקת תוכנית השגרירים. בין הנואמים היו ג'ון ברקו ולורד בראון ממדינגלי, המנכ"ל לשעבר של BP וראש תוכנית השגרירים. לורד בראון היה גם יושב ראש קבוצת היגוי עם שגרירים אזוריים שהתכנסה ב-9 ביולי 2013 ובה היו חברים גם דורין לורנס, בעלת אות מסדר האימפריה הבריטית, יהודה באואר וניצולת השואה קיטי הארט מוקסון. נושא הדיון היה – "מדוע ואיך אנו זוכרים את השואה וכיצד נוכל להסביר בחברה הבריטית בת זמננו מדוע היא רלוונטית."
ב-18–26 ביולי 2013 השתתף לראשונה צוות נבחר של שגרירי הקרן בסמינר לימודי השואה בבית הספר הבינלאומי ללימודי שואה ביד ושם בירושלים.
החל משנת 2008 פועלת הקרן למתן כבוד לבריטים כמו פרנק פולי, שסייעו בהצלת יהודים בשואה. ממשלת בריטניה יצרה את אות גיבור השואה הבריטי מדליית השואה, והעניקה אותה במרץ 2010 ל-25 אנשים לאחר מותם, בהם סר ניקולס וינטון ודניס אייבי .
ראו גם

יום הזיכרון לשואה (בריטניה) (אנ')
לקריאה נוספת

"Holocaust Education". Parliamentlive.tv – House of Commons Education Select Committee. 1 בדצמבר 2015. {{cite web}}:  (עזרה)
הערות שוליים

↑  אתר קרן הוראת השואה (באנגלית), ‏2 בספטמבר 2020
↑  ידיעה באתר ה-BBC
↑  Jewish Chronicle, July 15, 2013 09:00
↑  על בוגרי התכנית ב-2016 ביד ושם, במגזין יד ושם, 80, ע' 12 (באנגלית)
| --- | --- |
בקרת זהויות :  NLI: 987007262600205171  ISNI: 0000 0000 9666 328X  LCCN: no93030813  VIAF: 142851909   WorldCat (עם VIAF): 142851909
רגולוס

רגולוס או α באריה הוא הכוכב הבהיר ביותר בקבוצת הכוכבים אריה והוא אחד הכוכבים הבהירים בשמים. רגולוס הוא הכוכב הבהיר הקרוב ביותר למישור המלקה - כחצי מעלה בלבד, כך שהירח עובר על פניו לעיתים ומסתיר אותו. גם כוכבי הלכת כוכב חמה ונוגה עשויים להסתירו, אך זהו אירוע נדיר - האחרון היה ב-7 ביולי 1959 כאשר נוגה הסתיר אותו והפעם הבאה תהיה ב-1 באוקטובר 2044 כאשר הכוכב יוסתר שוב על ידי נוגה.
פרוש שמו של רגולוס הוא "מלך קטן" בלטינית.
תכונות

רגולוס הוא למעשה מערכת של מספר כוכבים. היחיד מביניהם שנראה לעין ללא ציוד עזר הוא רגולוס A.
תכונות > תכונות רגולוס A

רגולוס A הוא כוכב הסדרה הראשית מסיווג ספקטרלי B7 V, בעל כ-3.5 מסות שמש ובמרחק של כ-77 שנות אור. הכוכב בהיר פי 140 מהשמש בתחום האור הנראה ופי 240 אם כוללים גם את הקרינה שנפלטת ממנו בתחום העל-סגול. רגולוס מסתובב על צירו במהירות גבוהה מאוד של כ-317 ק"מ בשנייה שגורמת לצורתו להיות פחוסה, כך שקוטרו בקו המשווה גדול בכ-30% מקוטרו בקטבים. כתוצאה מכך הטמפרטורה בקטבים גבוהה בכ-50% מהטמפרטורה בקו המשווה ועוצמת ההארה משתנה גם כן בהתאם. גילו של הכוכב מוערך בכ-50 מיליון שנים והוא נמצא ככל הנראה לקראת סיום שלב התכת המימן שבליבתו להליום, שבעקבותיו יתחיל להתנפח לקראת הפיכתו לענק אדום.
תכונות > תכונות רגולוס B ורגולוס C

במרחק של כ-4,200 יחידות אסטרונומיות מרגולוס A (פי 100 מהמרחק של פלוטו מהשמש) נמצאים רגולוס B ורגולוס C - זוג ננסים המקיפים זה את זה במרחק שלכ-100 יחידות אסטרונומיות ובזמן הקפה של כ-2,000 שנים. הזוג מקיף את רגולוס A בזמן הקפה של לפחות 120,000 שנים.
רגולוס B - הבהיר מבין השנים הוא כוכב הסדרה הראשית כתום מסיווג ספקטרלי K1-2, שמסתו כ-80% ממסת השמש ורגולוס C הוא ננס אדום שמסתו כ-20% ממסת השמש.
מדידות ספקטרוסקופיות מראות שקיים במערכת כוכב רביעי - ככל הנראה ננס לבן המקיף את רגולוס A במרחק של כשליש יחידה אסטרונומית ובזמן הקפה של 40 ימים. המסה המחושבת של הננס היא כשליש מסת שמש, בעוד שעל פי התאוריות של התפתחות כוכבים המסה המינימלית של ננס לבן צריכה להיות לפחות חצי מסת שמש (כוכב עם מסה קטנה יותר הוא בעל אורך חיים כה גדול שלא ייתכן שהספיק להפוך לננס לבן מאז המפץ הגדול). הסברה היא שהננס הלבן היה בעבר כוכב מסיבי יותר מרגולוס A וכשהפך לענק אדום היה רדיוסו גדול מהמרחק בינו ובין רגולוס A, כך שרגולוס A סיפח אליו חלק ניכר מהמסה של הענק והשארית הפכה לננס הלבן.
הערות שוליים

↑  J. Keller: Regulus
↑  G. P. Können & J. Van Maanen: Planetary occultations of bright stars., Journal of the British Astronomical Association, Vol. 91, p. 156 (1981)
ראלף טאונר

| --- | --- |

 לידה:  1 במרץ 1940 (בן 84) שייהאליס, וושינגטון, ארצות הברית 
 מוקד פעילות:  ארצות הברית 
 תקופת הפעילות:  מ-1960 
 מקום לימודים:  אוניברסיטת אורגון, תיכון בנד סניור 
 סוגה:  ג'אז, ג'אז חופשי
 כלי נגינה:  גיטרה,פסנתר
 חברת תקליטים:  ECM
 שיתופי פעולה בולטים:  אברהרד וובר, גארי פיקוק, יאן גרברק, ג'ון אברקרומבי
 www.ralphtowner.com
 פרופיל ב-IMDb
 
רלף טאונר
ראלף טאונר (אנגלית: Ralph Towner ‏; נולד ב-1 במרץ 1940) הוא נגן ומלחין ג'אז המנגן בעיקר בגיטרה (של 6 ובעיקר של 12 מיתרים), אך מנגן גם בכלים נוספים כפסנתר, סינטיסייזר, כלי הקשה וחצוצרה.
קריירה

טאונר, יליד שייהאליס, וושינגטון, קיבל את הכשרתו כנגן גיטרה קלאסית, אך כאשר נחשף לנגינת הפסנתר של ביל אוונס החל לפנות לכיוון הג'אז. לקראת סוף שנות השישים הצטרף להרכב מוזיקת העולם של הסקסופוניסט פול וינטר, "קונסורט". ב-1970 עזב את ההרכב יחד עם עמיתיו, הבסיסט גלן מור, נגן כלי הנשיפה פול מק-קדנלס וקולין וולקוט (נגן כלי הקשה וסיטאר) ויחד הקימו את להקת "אורגון". הלהקה, הקיימת כמסגרת של מוזיקאים סולנים בעלי קריירות נפרדות משלבת בין מוזיקה הודית, מוזיקה קלאסית, ג'אז חופשי ועוד, הוציאה מספר תקליטים רבי השפעה בחברת התקליטים ECM. בחברה זו ממשיך טאונר להקליט כסולן וכמוביל הרכבים אחרים והפך לאחד מהאמנים המזוהים ביותר עם ECM.
טאונר מרבה לשתף פעולה בהרכבים קטנים למשל עם נגני הבס אברהרד וובר וגארי פיקוק, הסקסופוניסט יאן גרברק, הגיטריסט ג'ון אברקרומבי ורבים אחרים. הוא ניגן גם עם להקת הפיוז'ן Weather Report וכותב מוזיקה לתזמורות סימפוניות לסרטים ולמחול.
כמו אברהרד וובר, טאונר משתמש רבות בשיטת אובר-דאבינג עם עצמו, כאשר הוא מנגן (למשל באלבום "יומן" Diary) פסנתר בערוץ אחד וגיטרה בערוץ אחר.
טאונר מתגורר ברומא.
הערות שוליים

↑  לפי הביוגרפיה באתר הרשמי
| --- | --- |
בקרת זהויות :  NLI: 987007337132205171  PLWABN: 9810648247505606  BnF: cb13900528w (data)  CiNii: DA14171216  GND: 133339556  ISNI: 0000 0001 1642 0622  LCCN: n81080883  MusicBrainz: 610b8b96-faf7-4633-afd6-d6c338a81144  NKC: xx0134150  NTA: 073632619  SUDOC: 136867758  VIAF: 51876774   WorldCat (עם VIAF): 51876774
רמברנדטפליין

| --- | --- |

 מידע כללי
 על שם:  רמברנדט 
 הקמה
 תקופת הבנייה:  ?–1876
 מיקום
 מדינה:  הולנד הולנד
 עיר:   אמסטרדם
 קואורדינטות:  52°21′58″N 4°53′48″E﻿ / ﻿52.366019°N 4.896642°E﻿ / 52.366019; 4.896642
  מפת מיקום  מפה מפורטת   (למפת אמסטרדם מוגדלת) רמברנדטפליין(למפת אמסטרדם רגילה) רמברנדטפליין  he tabBackground:;tabBorder:#aaa;defaultTab:0;
 
כיכר רמברנדט, במרכז ניצב פסל בדמותו של רמברנדט.
רמברנדטפליין (בהולנדית: Rembrandtplein – "כיכר רמברנדט") היא כיכר במרכז אמסטרדם שבהולנד, על שם הצייר רמברנדט ואן ריין.
הכיכר הוקמה במקום בו היה שוק חמאה. במהלך המאה ה-20 התפתחה לאתר בילויים וחיי לילה, ולאתר תיירות, וסביבה הוקמו מלונות ובתי קפה רבים.
במרכז הכיכר ניצב פסל דמותו של רמברנדט.
משמר הלילה

בשנת 2006 מוקמו ליד פסלו של רמברנט 22 דמויות ברונזה, מעשה ידי הפסלים הרוסים אלכסנדר טארטיונוב ומיכאיל דרונוב, המציגות בתלת-ממד את הדמויות ביצירתו המפורסמת של רמברנדט "משמר הלילה" המוצגת ברייקסמוזיאום שבעיר.
בשנת 2009 הדמויות הועברו לניו יורק, בשנת 2010 למוסקבה ובשנת 2011 לעיר אוריינבאום ברוסיה. ב-2012 הוחזרו הדמויות לכיכר.
פסל רמברנדט ו"משמר הלילה" כפי שנראה בעבר
פסל רמברנדט ו"משמר הלילה", 2014
חלק מהדמויות המרכיבות את הפסל
רחוב הפטריארכיה הארמנית

| --- | --- |

הרחוב ליד מבנה הפטריארכיה הארמנית
 מידע כללי
 על שם:  הפטריארכיה הארמנית
 מיקום
 עיר:  ירושלים
 קואורדינטות:  31°46′29″N 35°13′43″E﻿ / ﻿31.774805555556°N 35.228694444444°E﻿ / 31.774805555556; 35.228694444444
  מפת מיקום  מפה מפורטת    he tabBackground:;tabBorder:#aaa;defaultTab:0;
 
רחוב הפטריארכיה הארמנית הוא רחוב מרכזי בעיר העתיקה בירושלים. הוא משתרע משער יפו לאורך תוואי החומה, בואך אל הרובע הארמני והרובע היהודי עד רחוב חב"ד. הרחוב יוצא דופן בעיר העתיקה בכל שכולו סלול ומיועד לתנועת כלי רכב, בהם מיניבוסים משער יפו לרובע היהודי, שער ציון והכותל המערבי.
ברחוב נמצאים (מצפון לדרום): כיכר עומר אבן אל ח'טאב, מצודת דוד, מבנה הקישלה, קתדרלת יעקב הקדוש, מבנה הפטריארכיה הארמנית, ספריית גולבנקיאן, המוזאון הארמני ושער ציון.
ברחוב וסביבתו מתקיים בכל שנה מאז 2009 "פסטיבל האור הבינלאומי".
הערות שוליים

↑  פסטיבל האור בעתיקה, באתר lightinjerusalem.org.il.
| רחובות מרכזיים בעיר העתיקה  |
| --- | --- | --- |
| הרובע הארמני | רחוב הפטריארכיה הארמנית • רחוב סנט ג'יימס •  רחוב אררט • רחוב הארמנים |  |
| הרובע היהודי | רחוב היהודים • רחוב הקארדו • רחוב משגב לדך • רחוב תפארת ישראל • רחוב בתי מחסה • רחוב חב"ד |  |
| הרובע המוסלמי | רחוב הגיא • רחוב שער האריות •  רחוב שער הפרחים • רחוב השלשלת • ויה דולורוזה  • מעלות המדרשה • רחוב בית הבד |  |
| הרובע הנוצרי | רחוב דוד • רחוב השער החדש • רחוב הבורסקאים • רחוב הפטריארכיה הלטינית • רחוב הנוצרים |  |
| אתרי הרובע הארמני |
| --- | --- | --- |
| רחובות ושערים | שער יפו • שער ציון • רחוב הפטריארכיה הארמנית • רחוב סנט ג'יימס • כיכר עומר אבן אל ח'טאב |  |
| אתרים | מגדל דוד • המוזיאון הארמני • מוזיאון הדגמים של קונרד שיק • קישלה |  |
| אתרים נוצריים | כנסיית המשיח • מנזר מרקוס הקדוש • הפטריארכיה הארמנית של ירושלים • קתדרלת יעקב הקדוש |  |
| אתרים יהודיים | ישיבת ברכת התורה |  |
רג'י ת'יאוס

| --- | --- |

ת'יאוס בשנת 1979
 לידה:  13 באוקטובר 1957 (בן 66) אינגלווד שבקליפורניה, ארצות הברית
 עמדה:  רכז, קלע
 גובה:  2.01 מטר
 מכללה:  UNLV
 דראפט:  בחירה תשיעית, 1978 שיקגו בולס
 קבוצות כשחקן
 1978–1984   1984–1988   1988–1989   1989–1990   1990–1991   1991–1992   1993:  שיקגו בולס   קנזס סיטי/סקרמנטו קינגס   אטלנטה הוקס   אורלנדו מג'יק   ניו ג'רזי נטס   פלקנסטרו וארזה   אריס סלוניקי
 הישגים כשחקן
 2 בחירות למשחק האולסטאר (1981, 1983)   בחירה לחמישיית הרוקיז של העונה (1979)
 קבוצות כמאמן
 2003–2005   2005–2007   2007–2008   2009–2011   2012–2013   2013–2018:  אוניברסיטת לואיוויל (עוזר)   אוניברסיטת המדינה של ניו מקסיקו   סקרמנטו קינגס   מינסוטה טימברוולבס (עוזר)   לוס אנג'לס די-פנדרס   קאל סטייט נורת'רידג'
רג'ינלד ויין "רג'י" ת'יאוס (באנגלית: Reginald Wayne "Reggie" Theus; נולד ב-13 באוקטובר 1957) הוא כדורסלן עבר אמריקאי, אשר היה פעיל בין השנים 1978–1993. לאורך קריירת המשחק בליגת ה-NBA השתתף פעמיים במשחק האולסטאר, והעמיד ממוצעים כוללים של 18.5 נקודות, 3.3 ריבאונדים ו-6.3 אסיסטים למשחק.
מאז שנת 2003 משמש ת'יאוס כמאמן בליגת המכללות האמריקאית, בליגת ה-NBA ובליגת הפיתוח של ה-NBA.
נעורים קריירת מכללות

ת'יאוס נולד וגדל בעיר אינגלווד שבקליפורניה. בגיל 4 הוריו התגרשו, ובגיל 17 אביו נפטר.
בשנתו האחרונה כשחקן קבוצת הכדורסל של "תיכון אינגלווד" קלע 28.6 נקודות בממוצע למשחק. בין השנים 1975–1978 למד באוניברסיטת נבדה בלאס וגאס ("UNLV"), ושיחק בקבוצת הכדורסל שלה תחת המאמן ג'רי טרקניאן, חבר היכל התהילה של הכדורסל לעתיד. בעונתו השנייה בקבוצה קלע 14.5 נקודות למשחק וסייע לה להעפיל לפיינל פור טורניר אליפות המכללות, לראשונה בתולדותיה. במשחק חצי הגמר הפסידה UNLV מול אוניברסיטת קרוליינה הצפונית, בה שיחקו וולטר דייוויס ופיל פורד, ובמשחק על המקום השלישי גברה על אוניברסיטת שארלוט הודות למשחק מצוין של ת'יאוס שקלע 24 נקודות, מסר 8 אסיסטים והוריד 5 ריבאונדים.
בעונתו השלישית והאחרונה ב-UNLV קלע ת'יאוס 18.9 נקודות בממוצע למשחק, אך קבוצתו לא העפילה לטורניר אליפות המכללות.
קריירת משחק > שיקגו בולס

בדראפט ה-NBA‏ 1978 נלקח ת'יאוס בבחירה התשיעית, על ידי שיקגו בולס. כבר בעונת הרוקי שלו הצטיין עם 16.3 נקודות ו-5.2 אסיסטים בממוצע למשחק כרכז הפותח של הקבוצה. בהצבעות לפרס רוקי השנה ב-NBA סיים ת'יאוס במקום השני (אחרי הזוכה פיל פורד), ונבחר לחמישיית הרוקיז של העונה. בעונה העוקבת שיפר את תפוקתו ל-20.2 נקודות ו-6.3 אסיסטים למשחק.
בעונת 1980/1981 נבחר לפתוח במשחק האולסטאר לצד חברו לקבוצה ארטיס גילמור, ועזר לבולס להעפיל לשלב הפלייאוף לראשונה מזה 4 עונות. בסיבוב הפלייאוף הראשון גברה שיקגו על ניו יורק ניקס (2–0), אך בסיבוב השני היא הובסה מול האלופה שבדרך בוסטון סלטיקס בתוצאה 0–4. בעונת 1982/1983 קלע ת'יאוס שיא קריירה של 23.8 נקודות למשחק, וזומן להשתתף במשחק האולסטאר בפעם השנייה והאחרונה בקריירה.
קריירת משחק > קנזס סיטי/סקרמנטו קינגס

בפברואר 1984, לאחר כ-5 עונות וחצי בשיקגו, הועבר ת'יאוס בטרייד לקנזס סיטי קינגס בתמורה לסטיב ג'ונסון ו-3 בחירות דראפט עתידיות. ב-4 וחצי עונותיו עם הקינגס שמר על יכולת גבוהה עם ממוצעים של 18.8 נקודות ו-8.1 אסיסטים למשחק, אך קבוצתו לא סיימה אף עונה עם מאזן ניצחונות חיובי, והודחה פעמיים בשלב הפלייאוף הראשון.
קריירת משחק > השנים האחרונות ב-NBA

לקראת עונת 1988/1989 נשלח ת'יאוס בטרייד לאטלנטה הוקס בתמורה לרנדי ויטמן. לצד דומיניק וילקינס, מוזס מלון ודוק ריברס, עזר ת'יאוס להוקס לרשום את המאזן הרביעי בטיבו באזור המזרחי (52–30), אך הקבוצה הפסידה מול מילווקי באקס בסיבוב הפלייאוף הראשון.
בדראפט ההרחבה של שנת 1989 נבחר ת'יאוס בבחירה השנייה של אורלנדו מג'יק, אשר הוקמה אז והצטרפה ל-NBA. אורלנדו סיימה את אותה עונה עם מאזן שלילי 18–64, על אף יכולת טובה של ת'יאוס שקלע 18.9 נקודות בממוצע למשחק. בעונת 1990/1991 שיחק עבור ניו ג'רזי נטס, והוביל את קלעיה עם ממוצע של 18.6 נקודות למשחק.
קריירת משחק > אירופה

בעונת 1991/1992 עזב את ה-NBA ושיחק עבור פלקנסטרו וארזה מליגת העל האיטלקית. לקראת סיום עונת 1992/1993 הצטרף לאריס סלוניקי מליגת העל היוונית, אותה אימן צביקה שרף, כמחליפו של רוי טארפלי. במשחקו האחרון בקריירה הפסידה אריס בגמר הגביע היווני מול פנאתינאיקוס, בתוצאה 89–96.
קריירת אימון

בעונות 2003–2005 שימש ת'יאוס כעוזר מאמן בקבוצת הכדורסל של אוניברסיטת לואיוויל, תחת ריק פיטינו. בעונת 2004/2005 העפילה הקבוצה לפיינל פור טורניר אליפות המכללות, לראשונה מאז 1986, הודות ליכולת טובה של השחקן פרנסיסקו גרסיה.
בשנת 2005 מונה למאמן קבוצת הכדורסל באוניברסיטת המדינה של ניו מקסיקו. בעונתו השנייה העפילה הקבוצה לטורניר אליפות המכללות, לראשונה מזה 8 עונות.
לקראת עונת 2007/2008 מונה ת'יאוס למאמנה של סקרמנטו קינגס, אשר במדיה שיחק בעברו. את אותה עונה סיימה סקרמנטו במקום ה-11 באזור המערבי עם מאזן שלילי 38–44, ולאחר שפתחה את העונה העוקבת עם 6 ניצחונות ו-18 הפסדים פוטר ת'יאוס מתפקידו, והוחלף על ידי עוזרו קני נאט.
בעונות 2010 ו-2011 שימש כעוזרו של קורט רמביס במינסוטה טימברוולבס, אשר רשמה בתקופה זו מאזן מצטבר של 32 ניצחונות ו-132 הפסדים (19.5%).
באוקטובר 2012 מונה למאמן קבוצת לוס אנג'לס די-פנדרס מליגת הפיתוח של ה-NBA. הקבוצה סיימה את עונת 2012/2013 עם מאזן 21–29 ולא העפילה לפלייאוף.
בין השנים 2013–2018 אימן את קבוצת הכדורסל באוניברסיטת המדינה של קליפורניה בנורת'רידג', אשר רשמה בתקופתו מאזן כולל של 44 ניצחונות ו-107 הפסדים (29.1%).
הערות שוליים

↑  סטטיסטיקות קריירת המשחק של ת'יאוס, באתר basketball-reference.com
↑  תיכון אינגלווד מפריש את גופייתו של ת'יאוס, באתר התיכון, 13 בנובמבר 2014
↑  סטטיסטיקות המשחק בין UNLV לבין שארלוט, באתר sports-reference.com,‏ 28 במרץ 1977
↑  סטטיסטיקות המכללות של ת'יאוס, באתר sports-reference.com
↑  רשימת הנבחרים בדראפט 1978, באתר basketball-reference.com
↑  תוצאות הצבעות לפרסי עונת 1978/1979, באתר basketball-reference.com
↑  ת'יאוס מועבר בטרייד לקנזס סיטי, באתר הניו יורק טיימס, 16 בפברואר 1984
↑  סיכום דראפט ההרחבה של שנת 1989, באתר ניו יורק טיימס, 16 ביוני 1989
↑  ת'יאוס עובר לשחק באיטליה, באתר שיקגו טריביון, 16 באוגוסט 1991
↑  ת'יאוס מצטרף לצוות האימון של לואיוויל, באתר הקבוצה, 31 ביולי 2003
↑  Theus returns to Pan Am, באתר lcsun-news.com,‏ 2 בפברואר 2019
↑  סקרמנטו מפטרת את ת'יאוס מאימון הקבוצה, באתר ESPN,‏ 16 בדצמבר 2008
↑  ת'יאוס ולמביר מצטרפים לצוות האימון של רמביס, באתר הקבוצה, 3 בספטמבר 2009
↑  הדי-פנדרס ממנים את ת'יאוס למאמן הקבוצה, באתר לוס אנג'לס טיימס, 15 באוקטובר 2012
↑  Reggie Theus to exit as CSU Northridge coach, באתר ESPN,‏ 7 במרץ 2018
ת'יאוס בשנת 2008
רובה M40

| --- | --- |

למעלה: רובה M40 קלאסי. באמצע: רובה M40A3. למטה: רובה M40A5.
 מידע כללי
 סוג:  רובה צלפים
 נגזרות:  M40A1, M40A3, M40A5, M40A6
 תכנון:  נשקי רמינגטון
 מדינה מייצרת:  ארצות הברית ארצות הברית
 יצרן:  חיל הנחתים של ארצות הברית 
 תקופת השימוש:  1966–הווה (כ־58 שנים) 
 מלחמות:  מלחמת וייטנאם 
 מדינות המשתמשות:   חיל הנחתים של ארצות הברית
 מידע טכני
 קליבר:  7.62x51 מ"מ נאט"ו
 פעולה:  בריחי, רמינגטון 700
 חירוק קנה:  1:12
 הזנה:  M40, M40A1, M40A3: שחלה (מחסנית פנימית) בת 5 כדורים M40A5, M40A6: מחסנית חיצונית בת 10 כדורים
 כוונות:  כוונת טלסקופית, מדגם Scout Sniper Day Scope (SSDS)—Schmidt and Bender PM II 3–12×50
 אורך כולל:  M40A1:‏ 1117 מ"מ  M40A3:‏ 1124 מ"מ   M40A5:‏ 1,124 מילימטרים (44.3 אינץ')
 אורך קנה:  610 מילימטרים (24 אינץ')
 משקל ריק:  M40A1:‏ 6.57 ק"ג  M40A3:‏ 7.5 ק"ג  M40A5:‏ 7.5 ק"ג
 קצב אש:  בודדות
 מהירות לוע:  777 מטר לשנייה
 טווח אפקטיבי:  כ-800 מטרים (870 יארד)
 טווח מקסימלי:  915 מטרים (1,001 יארד)
 דיוק:  1 דקת קשת עם תחמושת רגילה, כ-0.5 דקת קשת עם תחמושת צליפה M118LR.
 
רובה צלפים M40 היא סדרת רובי צלפים אמריקאיים תוצרת נשקי רמינגטון המשרתים בחיל הנחתים של ארצות הברית. הדגמים בסדרה הם M40,‏ M40A1,‏ M40A3,‏ M40A5 ו-M40A6. הרובה מבוסס על הרמינגטון מודל 700, רובה צלפים אזרחי ותיק שחברת נשקי רמינגטון פיתחה ב-1962, שידוע באמינותו ובדיוקו, ועבר הסבה לשירות צבאי על ידי נָשָקֵי המרינס. כל הרובים בסדרה הם בקליבר 7.62x51 מ"מ נאט"ו, בעלי טווח אפקטיבי מקסימלי של 800–915 מטר ודיוק של 1.0–0.5 דקת קשת כתלות באיכות התחמושת (דיוק שדומה לזה של הרמינגטון M24, ה"אח" של ה-M40 ששירת בצבא ארצות הברית בשנים 1988–2014).